
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0726),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 207 straipsnio 2 dalį, pagal kurias Komisija pateikė pasiūlymą Parlamentui (C10‑0245/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2026 m. balandžio 23 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 straipsnį,
–	atsižvelgdamas į Pramonės, mokslinių tyrimų ir energetikos komiteto nuomonę,
–	atsižvelgdamas į Tarptautinės prekybos komiteto pranešimą (A10-0012/2026),
1.	priima per pirmąjį svarstymą toliau pateiktą poziciją;
2. 	pritaria Parlamento, Tarybos ir Komisijos bendram pareiškimui, pridėtam prie šios rezoliucijos, jis bus paskelbtas Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

P10_TC1-COD(2025)0726
Europos Parlamento pozicija, priimta 2026 m. gegužės 19 d. per pirmąjį svarstymą, siekiant priimti Europos Parlamento ir Tarybos reglamentą (ES) 2026/... dėl su prekyba susijusio neigiamo pasaulinių perteklinių pajėgumų poveikio Sąjungos plieno rinkai mažinimo, kuriuo iš dalies keičiamas Reglamentas (ES) 2020/2170

TEISĖKŪROS REZOLIUCIJOS PRIEDAS
Europos Parlamento, Tarybos ir Komisijos bendras pareiškimas dėl plieno gaminių importo iš Rusijos 
Nuo karo pradžios Sąjunga ir jos valstybės narės ėmėsi precedento neturinčių priemonių, kad sumažintų ekonominę priklausomybę nuo Rusijos ir stengtųsi užtikrinti, jog Sąjungos ekonominė veikla neprisidėtų prie Rusijos karo pastangų palaikymo.
Šios priemonės gerokai sumažino prekybos srautus įvairiuose sektoriuose, įskaitant plieno sektorių, paspartino atsiejimą ir prisidėjo prie Sąjungos atsparumo, kartu parodydamos Sąjungos gebėjimą veikti vieningai ir ryžtingai, kai kyla pavojus jos vertybėms ir strateginiams interesams.
Be to, Sąjunga turi ir toliau atidžiai stebėti tas sritis, kuriose išlieka priklausomybė, visų pirma kiek tai susiję su tam tikrais plieno gaminiais, kurių importas dar nėra visiškai uždraustas.
Visų pirma tam tikras ribotas Rusijos kilmės importas plieno sektoriuje tęsiamas iki 2028 m. rugsėjo 30 d., laikantis atitinkamose Tarybos priimtose ribojamosiose priemonėse nustatytų pereinamojo laikotarpio priemonių[footnoteRef:1]. Siekiant užtikrinti laipsnišką ir pastovų įvairinimą, šiam importui taikomos kvotos, o jų apimtis kasmet mažinama. [1:  	2014 m. liepos 31 d. Tarybos sprendimas 2014/512/BUSP dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 229, 2014 7 31, p. 13, ELI: http://data.europa.eu/eli/dec/2014/512/oj), ir į 2014 m. liepos 31 d. Tarybos reglamentą (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (OL L 229, 2014 7 31, p. 1, ELI: http://data.europa.eu/eli/reg/2014/833/oj).] 

Primindami ribojamųjų priemonių institucinę sistemą, Europos Parlamentas, Taryba ir Komisija pabrėžia, kad atitinkamomis Tarybos priimtomis ribojamosiomis priemonėmis grindžiama trajektorija, kuria siekiama iki 2028 m. rugsėjo 30 d. visiškai nutraukti likusį Rusijos plieno produktų, visų pirma plieno plokščių, importą.

